ኣብ ማሕበራዊ መራኸብታት ይረአ ከምዘሎ እንተኾይኑ ዶክተር ኣብይ ብሕፁይነት ከምዝቐረቡ ኣብ ገሊኡ ድማ ናብ ዓወት ከምዝተፀግዑ ይግለፅ። ንዓወቶም ድምፂ ህዝቢ ክረኽቡ ከምዘለዎም ዝገልፁ መረዳእታት ብሰፊሑ ተዘርጊሐም። ካብ መርበብ ሓበሬታ (ድሕረ-ገፅ) ሽልማት ኖቤል ዝረኸብናዮ መረዳእታ ከምዝሕብሮ ግን ሕፁያት ዝቐርቡሉ መንገዲ ብቑዓት ብዝበሃሉ ሰባት ምስተመረፁ ጥራሕ እዩ። እቶም ብቑዓት ወይ ድማ ሕፁያት ከቕርቡ ዝኽእሉ ዝበሃሉ ድማ ኣባላት ካቤኔ ወይድማ መራሕቲ ዝኾነት ትኹን ሉኣላዊት ሃገር ኣባላት ቤት ፍርዴ ዘ-ሄግ ወይ ከኣ ፕሮፌሰራትን ተሓባበርቲ ፕሮፌሰራትን ፖሊሲ ጉዳያት ወፃኢ ሽልማት ኖቤል ዝተዓወቱ ውልቀ-ሰባት ከምኡ'ውን ኣባላት ኣካቢት ቦርድ ተዓዋቲ ትካል ኣብ ኖርወይ ኮሚቴ ሽልማት ኖቤል እዯም። በዚኦም ኣቢሎም ዝቐርቡ ሕፁያት ክህልዉ ከለዉ እዩ ሕጊ ተኸቲሉ ዝበሃል። ዝኾነ ይኹን ሰብ ንገዛእ ርእሱ ሕፁይ ገይሩ ከቕርብ ኣይክእልን። ኮሚተ ኖቤል ሓሙሽተ ኣባላት ዘለውዎ ኮይኑ፡ እቶም ኣባላት ድማ ብፓርላማ ኖርወይ ይሽየሙ። ምንጪ ስእሊ, AFP መግለጺ ስእሊ, ሽልማት ኖቤል ሰላም ካብ ዝረኸቡ ሰባት ሓደ ኔልሰን ማንዴላ እዮም ኣብይ ኣሕመድ ተጠቊሞም'ዶ?
